Document ID: 32006D0697

PADOMES LĒMUMS
(2006. gada 27. jūnijs),
lai parakstītu Nolīgumu starp Eiropas Savienību un Islandes Republiku un Norvēģijas Karalisti par nodošanas procedūru starp Eiropas Savienības dalībvalstīm un Islandi un Norvēģiju
(2006/697/EK)
EIROPAS SAVIENĪBAS PADOME,
ņemot vērā Līgumu par Eiropas Savienību, un jo īpaši tā 24. un 38. pantu,
tā kā:
(1)
Eiropas Savienība ir apņēmusies uzlabot Eiropas Savienības dalībvalstu un Islandes un Norvēģijas tiesu iestāžu sadarbību krimināllietās, neskarot noteikumus, ar ko aizsargā personu brīvību.
(2)
Pēc Padomes 2001. gada 10. jūlija lēmuma, ar ko pilnvaro Padomes prezidentvalsti risināt sarunas par nolīgumiem ar Norvēģiju un Islandi par tiesu iestāžu sadarbību krimināllietās, kura pamatojas uz Līguma par Eiropas Savienību 24. un 38. pantu, un ko groza ar Padomes 2002. gada 19. decembra lēmumu, prezidentvalsts, kam palīdz Komisija, risināja sarunas par nolīgumu starp Eiropas Savienības dalībvalstīm un Islandi un Norvēģiju,
IR NOLĒMUSI ŠĀDI.
1. pants
Ar šo Eiropas Savienības vārdā tiek apstiprināta Nolīguma starp Eiropas Savienību un Islandes Republiku un Norvēģijas Karalisti par nodošanas procedūru starp Eiropas Savienības dalībvalstīm un Islandi un Norvēģiju, parakstīšana, ņemot vērā tā noslēgšanu.
Nolīguma teksts un deklarācijas, ar ko nāks klajā, parakstot nolīgumu, ir pievienotas šim lēmumam.
2. pants
Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, ņemot vērā tā noslēgšanu.
3. pants
Šo lēmumu un tam pievienoto nolīgumu publicē Eiropas Savienības Oficiālajā Vēstnesī.
Briselē, 2006. gada 27. jūnijā

Labels: 18
15
5
11